CELEX: 62009TN0289
Language: el
Date: 2009-07-24 00:00:00
Title: Υπόθεση T-289/09: Προσφυγή της 24ης Ιουλίου 2009 — Omnicare κατά ΓΕΕΑ — Astellas Pharma (πρώην Yamanouchi Pharma) (OMNICARE CLINICAL RESEARCH)

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/7
            
         Προσφυγή της 24ης Ιουλίου 2009 — Omnicare κατά ΓΕΕΑ — Astellas Pharma (πρώην Yamanouchi Pharma) (OMNICARE CLINICAL RESEARCH)
   (Υπόθεση T-289/09)
   2009/C 244/11
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Omnicare, Inc. (Covington, Ηνωμένες Πολιτείες) (εκπρόσωπος: M. Edenborough, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Astellas Pharma GmbH (πρώην Yamanouchi Pharma GmbH) (Χαϊδελβέργη, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Μαΐου 2009 στην υπόθεση R 401/2008-4· και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «OMNICARE CLINICAL RESEARCH» για υπηρεσίες της κλάσεως 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο γερμανικό σήμα «OMNICARE» για υπηρεσίες των κλάσεων 35, 41 και 42
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως κοινοτικού σήματος
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου καθόσον το τμήμα προσφυγών εσφαλμένα έκρινε: α) ότι τα οικεία σήματα είναι παρόμοια· β) ότι υπάρχει ουσιαστική χρήση του κατά τη διαδικασία ανακοπής αντιταχθέντος σήματος· γ) ότι οι υπηρεσίες για τις οποίες αποδείχτηκε ουσιαστική χρήση είναι παρόμοιες· και δ) ότι, κατά συνέπεια, υπάρχει κίνδυνος συγχύσεως μεταξύ των οικείων σημάτων.